CELEX: 32020D0528
Language: da
Date: 2020-04-14 00:00:00
Title: Kommissionens gennemførelsesafgørelse (EU) 2020/528 af 14. april 2020 om bemyndigelse af laboratorier i Brasilien, Kina, Sydkorea, Thailand og USA til at foretage serologiske test til kontrol af rabiesvacciners virkning på hunde, katte og fritter (meddelt under nummer C(2020) 2103) (EØS-relevant tekst)

16.4.2020   
               
               
                  DA
               
               
                  Den Europæiske Unions Tidende
               
               
                  L 118/26
               
            
         KOMMISSIONENS GENNEMFØRELSESAFGØRELSE (EU) 2020/528
         af 14. april 2020
         om bemyndigelse af laboratorier i Brasilien, Kina, Sydkorea, Thailand og USA til at foretage serologiske test til kontrol af rabiesvacciners virkning på hunde, katte og fritter
         
            
               (meddelt under nummer C(2020) 2103)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets beslutning 2000/258/EF af 20. marts 2000 om udpegning af et institut, der skal opstille de nødvendige kriterier for standardisering af serologiske test til kontrol af rabiesvacciners virkning (1), særlig artikel 3, stk. 2, og
         ud fra følgende betragtninger:
         
                     (1)
                  
                  
                     Ved beslutning 2000/258/EF blev Agence française de sécurité sanitaire des aliments (AFSSA) i Nancy, Frankrig, udpeget som det institut, der skal opstille de nødvendige kriterier for standardisering af serologiske test til kontrol af rabiesvacciners virkning. AFSSA er nu blevet en del af Agence nationale de sécurité sanitaire de l'alimentation, de l'environnement et du travail (»ANSES«) i Frankrig.
                  
               
                     (2)
                  
                  
                     Ved beslutning 2000/258/EF er det bl.a. fastsat, at ANSES skal evaluere de laboratorier i tredjelande, som har indsendt en ansøgning om tilladelse til at foretage de serologiske test til kontrol af rabiesvacciners virkning.
                  
               
                     (3)
                  
                  
                     Den kompetente myndighed i Brasilien har indgivet en ansøgning om godkendelse af laboratoriet »Núcleo de Pesquisas em Raiva do Laboratório de Virologia Clínica e Molecular do Instituto de Ciências Biomédicas da Universidade de São Paulo«. ANSES har udarbejdet og forelagt Kommissionen en positiv evalueringsrapport for dette laboratorium dateret 24. oktober 2019.
                  
               
                     (4)
                  
                  
                     Den kompetente myndighed i Kina har indgivet en ansøgning om godkendelse af to laboratorier: »Sino Tech World Biologicals Pharmaceutical Co., Ltd (Beijing)« og »Animal Disease Diagnostic Center of the Institute of Animal Health of the Guangdong Academy of Agriculture Sciences«. ANSES har udarbejdet og forelagt Kommissionen en positiv evalueringsrapport for disse laboratorier dateret 24. oktober 2019.
                  
               
                     (5)
                  
                  
                     Den kompetente myndighed i Kina har indgivet en ansøgning om fornyet godkendelse af to laboratorier: »National Reference Laboratory for Animal Rabies (Diagnostic Laboratory for Rabies and Wildlife Associated Zoonoses)« og »Centre for Rabies Antibody Assay of the Laboratory of Epidemiology of the Military Veterinary Research Institute of the Academy of Military Medical Sciences«. ANSES har udarbejdet og forelagt Kommissionen en positiv evalueringsrapport for disse laboratorier dateret 24. oktober 2019.
                  
               
                     (6)
                  
                  
                     Den kompetente myndighed i Sydkorea har indgivet en ansøgning om godkendelse af laboratoriet »Rabies and Japanese encephalitis OIE reference laboratory of Animal and Plant Quarantine Agency«. ANSES har udarbejdet og forelagt Kommissionen en positiv evalueringsrapport for dette laboratorium dateret 24. oktober 2019.
                  
               
                     (7)
                  
                  
                     Den kompetente myndighed i Thailand har indgivet en ansøgning om godkendelse af laboratoriet »National Institute of Animal Health«. ANSES har udarbejdet og forelagt Kommissionen en positiv evalueringsrapport for dette laboratorium dateret 24. oktober 2019.
                  
               
                     (8)
                  
                  
                     Den kompetente myndighed i USA har indgivet en ansøgning om fornyet godkendelse af laboratoriet »Centers for Disease Control and Prevention of the Rabies Laboratory«. ANSES har udarbejdet og forelagt Kommissionen en positiv evalueringsrapport for dette laboratorium dateret 24. oktober 2019.
                  
               
                     (9)
                  
                  
                     Disse pågældende laboratorier bør derfor godkendes til at foretage serologiske test til kontrol af rabiesvacciners virkning hos hunde, katte og fritter.
                  
               
                     (10)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            Følgende laboratorier godkendes i overensstemmelse med artikel 3, stk. 2, i beslutning 2000/258/EF til at foretage serologiske test til kontrol af rabiesvacciners virkning hos hunde, katte og fritter:
            
                        a)
                     
                     
                        Núcleo de Pesquisas em Raiva
                        Laboratório de Virologia Clínica e Molecular do Instituto de Ciências Biomédicas
                        Universidade de São Paulo
                        Av. Prof. Lineu Prestes, 1374, room 225
                        05508-000 São Paulo
                        Brasilien
                     
                  
                        b)
                     
                     
                        Sino Tech World Biologicals Pharmaceutical Co., Ltd (Beijing)
                        29 Qingfeng West Road. Biological Medicine Base, Daxing District,
                        Beijing
                        Kina
                     
                  
                        c)
                     
                     
                        Animal Disease Diagnostic Center
                        Institute of Animal Health, Guangdong Academy of Agriculture Sciences
                        21 Baishigang Street, Tianhe District
                        Guangzhou, Guangdong
                        Kina
                     
                  
                        d)
                     
                     
                        National Reference Laboratory for Animal Rabies (Diagnostic Laboratory for Rabies and Wildlife Associated Zoonoses)
                        Changchun Veterinary Research Institute, Chinese Academy of Agricultural Sciences
                        666 Liuying West Road, Jingyue Economy Development District, Changchun, Jilin,
                        Kina
                     
                  
                        e)
                     
                     
                        Centre for Rabies Antibody Assay, Laboratory of Epidemiology, Military Veterinary Research Institute, Academy of Military Medical Sciences
                        666 Liuying West Road, Jingyue Economy Development District
                        Changchun, Jilin
                        Kina
                     
                  
                        f)
                     
                     
                        Rabies and Japanese encephalitis OIE reference laboratory of the Animal and Plant Quarantine Agency
                        177 Hyeoksin 8-ro, Gimcheon-si, Gyeongsangbuk-do, 39660,
                        Sydkorea
                     
                  
                        g)
                     
                     
                        Centers for Disease Control and Prevention
                        Rabies Laboratory
                        1600 Clifton Road, NE, Atlanta, GA 30333,
                        USA
                     
                  
                        h)
                     
                     
                        The National Institute of Animal Health
                        50/2 Kasetklang, Ladyao, Chatuchak
                        Bangkok 10900
                        Thailand
                     
                  
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 14. april 2020.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EFT L 79 af 30.3.2000, s. 40.